id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms pl nl id id pl id id jv id id tr id id id ceb ms id id ms id tr id ms id id id id id id id ms ms ms id id id ms id id ms id id id ms ms id id id id id id id ca tr ms id id id id id ms id ms id id ms id id pl id id id id ceb id ms id ms id ms id id ms ms en id id ms ms id eo id ms tr de en ms ms en en en en en en id ms id id id en id id jv ms id id it es id id en id ms ms ms ms ms ms
Aterosklerosis Adalah Penyakit Berbahaya! Ini Simptom, Punca & Rawatan
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Aterosklerosis: Info Lengkap Di Sini
Ditulis oleh Fatin Zahra Disemak pada 29/09/2021
Disemak secara perubatan oleh Dr. Joseph Tan
Punca dan faktor risiko
Aterosklerosis adalah sejenis penyakit yang menyebabkan saluran arteri menjadi sempit dan keras. Penyebab utama penyakit aterosklerosis ialah pengumpulan lemak (kolesterol) dan kalsium pada dinding arteri dan menyebabkan pembentukan sejenis bahan yang dikenali sebagai plak.
Lama-kelamaan, plak ini akan membesar dan bertindak menghalang atau menyempitkan saluran arteri.
Oleh sebab itu, darah tidak dapat mengalir secara normal lalu mengurangkan jumlah oksigen dan nutrien penting daripada sampai ke sel-sel badan.
Walaupun aterosklerosis selalunya dikategorikan sebagai masalah jantung, namun ia boleh mempengaruhi arteri pada mana-mana bahagian di tubuh badan.
Ateroklerosis boleh dirawat. Menjalani gaya hidup yang sihat dapat membantu anda untuk menghalang penyakit aterosklerosis.
Apabila usia kita semakin meningkat, lemak, kolesterol dan kalsium boleh berkumpul di dalam arteri dan membentuk plak.
Pembentukan plak ini akan menghalang peredaran darah dan membuatkannya sukar untuk mengalir melalui saluran arteri.
Aterosklerosis adalah sejenis penyakit yang berlaku dengan senyap dan perlahan.
Malah, kebanyakan pesakit tidak akan mengalami sebarang simptom sehinggalah saluran arteri pecah atau dihalang sepenuhnya oleh darah beku.
Simptom aterosklerosis adalah berbeza mengikut lokasi penyakit ini berlaku. Sebagai contoh:
Jika aterosklerosis berlaku pada kawasan jantung, anda akan alami simptom seperti sakit dada atau angina.
Jika anda mempunyai aterosklerosis di dalam arteri menuju ke otak, simptomnya ialah rasa lemah pada kawasan tangan atau kaki, sukar bercakap, hilang penglihatan pada sebelah mata atau otot muka mulai melorot.
Jika ia berlaku pada kawasan tangan atau kaki, anda akan mengalami simptom penyakit arteri periferal seperti sakit kaki atau penurunan tekanan darah pada kawasan yang terkesan.
Aterosklerosis yang berlaku pada kawasan buah pinggang pula akan menyebabkan tekanan darah tinggi atau kegagalan buah pinggang.
Punca dan faktor risiko
Walaupun penyebab sebenar penyakit aterosklerosis tidak dapat dikenal pasti, namun pakar berpendapat ia mungkin berlaku disebabkan luka pada kawasan dalam arteri.
Luka ini mungkin disebabkan oleh:
Kandungan trigliserida yang tinggi, iaitu sejenis lemak di dalam darah.
Merokok dan juga penggunaan bahan lain yang mengandungi tembakau.
Rintang terhadap insulin, obes atau menghidap diabetes.
Inflamasi disebabkan penyakit seperti artritis, lupus, psoriasis atau penyakit usus inflamatori.
Apabila bahagian dalam arteri terluka, sel darah dan bahan lain akan mula menghasilkan gumpalan pada kawasan yang tercedera.
Lama-kelamaan, plak yang diperbuat daripada kolesterol akan mula terbentuk dan membuatkan arteri tersebut mengeras dan menyempit.
Akibatnya, organ atau tisu yang bersambung dengan arteri tersebut tidak dapat menerima darah yang mencukupi untuk berfungsi dengan baik.
Faktor risiko penyakit aterosklerosis
Ada banyak faktor yang boleh meningkatkan risiko anda untuk menghidap aterosklerosis. Sebagai contoh:
Umur yang semakin meningkat.
Kandungan CRP (C-reactive protein) yang tinggi.
Sejarah penyakit jantung dalam keluarga.
Diet yang tidak sihat.
Selain pemeriksaan fizikal dan sejarah penyakit, ateroskelrosis boleh didiagnosis melalui beberapa prosedur. Sebagai contoh, doktor boleh melakukan:
Ujian darah untuk menguji tahap gula dan kolesterol dalam darah.
ECG atau EKG (electrocardiogram) untuk merekod isyarat elektrikal pada kawasan jantung.
Ujian stres semasa bersenam. Ujian ini akan dilakukan jika simptom anda muncul ketika bersenam.
Ekokardiogram, ujian untuk menentukan sama ada darah mengalir dengan normal melalui arteri.
Doppler ultrasound. Alat ultrasound istimewa ini digunakan untuk mengesan sebarang halangan pada kawasan arteri anda.
Ada banyak lagi cara diagnosis yang boleh dilakukan untuk mengesan aterosklerosis.
Oleh sebab itu, berbincanglah dengan doktor untuk menentukan cara diagnosis yang mana paling sesuai untuk kondisi dan juga tahap kesihatan anda sekarang.
Perubahan dari segi gaya hidup merupakan langkah pertama untuk merawat aterosklerosis.
Walau bagaimanapun, ubat-ubatan dan juga pembedahan mungkin perlu dilakukan untuk merawat aterosklerosis yang lebih serius.
Rawatan juga akan diberikan mengikut umur, kesihatan dan juga sejarah peribadi.
Selain itu, tahap penyakit, simptom yang dialami, toleransi pesakit terhadap rawatan dan juga pendapat anda serta ahli keluarga turut dikira untuk menentukan rawatan yang paling sesuai.
Pesakit aterosklerosis adalah perlu melakukan perubahan dari segi gaya hidup untuk kekal sihat. Sebagai contoh:
Pastikan anda makan dengan sihat.
Bersenam sekurang-kurangnya 30 minit sehari.
Turunkan berat badan dan cuba capai berat yang normal.
Elakkan minum minuman beralkohol.
Aterosklerosis adalah sebuah penyakit yang boleh membawa maut.
Walaupun penyebab penyakit aterosklerosis tidak dapat dikenal pasti, namun ia selalunya berlaku disebabkan gaya hidup yang tidak sihat.
Jika anda mempunyai ahli keluarga dengan sejarah penyakit jantung, pastikan anda berjumpa doktor untuk pemeriksaan dengan kadar segera.
Pengesanan awal dapat membantu anda untuk mengelakkan sebarang kerosakan kekal pada masa hadapan.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
American Heart Association. 2020. Atherosclerosis. November 6. Accessed April 22, 2021. https://www.heart.org/en/health-topics/cholesterol/about-cholesterol/atherosclerosis.
Johns Hopkins Medicine. n.d. Atherosclerosis. Accessed April 22, 2021. https://www.hopkinsmedicine.org/health/conditions-and-diseases/atherosclerosis.
Mayo Clinic. 2021. Arteriosclerosis / atherosclerosis. March 16. Accessed April 22, 2021. https://www.mayoclinic.org/diseases-conditions/arteriosclerosis-atherosclerosis/diagnosis-treatment/drc-20350575.
NHS. 2019. Atherosclerosis (arteriosclerosis). May 2. Accessed April 22, 2021. https://www.nhs.uk/conditions/atherosclerosis/.
NIH. n.d. Atherosclerosis. Accessed April 22, 2021. https://www.nhlbi.nih.gov/health-topics/atherosclerosis.
Stanford Health Care. n.d. Treatment for Atherosclerosis. Accessed April 22, 2021. https://stanfordhealthcare.org/medical-conditions/blood-heart-circulation/atherosclerosis/treatments.html.
Tanda Sakit Jantung Wanita Dan Lelaki Berbeza! Ini 3 Simptom Yang Perlu Diperhatikan
3 Senaman Terbaik Untuk Kesihatan Jantung, Jom Cuba Sekarang!
Ditulis oleh Fatin Zahra Disemak pada 29/09/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.